SGP โชว์ฟอร์มไตรมาส 1 กำไรโตสนั่น 178% คงเป้ายอดขายปี 64 แตะ 3.73 ล้านตัน
SGP โชว์ฟอร์มไตรมาส 1 กำไรโตสนั่น 178% คงเป้ายอดขายปี 64 แตะ 3.73 ล้านตัน หรือเพิ่มขึ้น 15% เผยอยู่ระหว่างประเมินผลกระทบโควิด-19 ระลอก 3
SGP โชว์ฟอร์มไตรมาส 1 กำไรโตสนั่น 178% คงเป้ายอดขายปี 64 แตะ 3.73 ล้านตัน หรือเพิ่มขึ้น 15% เผยอยู่ระหว่างประเมินผลกระทบโควิด-19 ระลอก 3
13 พ.ค. 2564

นางจินตณา กิ่งแก้ว รองกรรมการผู้จัดการ บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP เปิดเผยว่า ผลประกอบการในงวดไตรมาส 1 ปี 2564 ของบริษัทฯ และบริษัทย่อย มีกำไรสุทธิส่วนที่เป็นของผู้ถือหุ้นใหญ่ 1,322 ล้านบาท เพิ่มขึ้น 847 ล้านบาท หรือเพิ่มขี้น 178.3 % เทียบกับงวดเดียวกันของปีก่อนที่มีกำไรสุทธิส่วนที่เป็นของบริษัทใหญ่จำนวน 475 ล้านบาท โดยมีรายได้รวม 17,430 ล้านบาท เพิ่มขึ้น 703 ล้านบาท หรือเพิ่มขึ้น 4.2 % เมื่อเปรียบเทียบกับงวดเดียวกันของปีก่อนที่มีรายได้ 16,727 ล้านบาท โดยมียอดขายเท่ากับ 7.9 แสนตัน โดยเฉพาะยอดขายก๊าซแบบเป็นลำเรือขนาดใหญ่ (Offshore trading) ที่มีสัดส่วนยอดขายร้อยละ 43 เติบโตขึ้นจากไตรมาสที่ 4 ปี 63 ถึงร้อยละ 16.5
 “ผลงานไตรมาส 1/64 เติบโตได้ดีกว่าที่คาดไว้ เนื่องจากเป็นช่วงราคาก๊าซปิโตรเลียมเหลว (LPG) ตลาดโลกปรับตัวขาขึ้น โดยในเดือนมีนาคมราคาปรับตัวขึ้นมาอยู่ที่ 610 เหรียญสหรัฐต่อตัน เพิ่มขึ้น 155 เหรียญสหรัฐต่อตันจากเดือนมกราคม ทำให้ผลประกอบการไตรมาสแรกปีนี้เติบโตโดดเด่นจากไตรมาสเดียวกันของปีก่อน และไตรมาส 4 ที่ผ่านมา” นางจินตณา กล่าว
ส่วนแนวโน้มผลงานไตรมาส 2/2564 ขอประเมินอีกครั้ง เนื่องจากได้รับผลกระทบจากสถานการณ์โควิด-19 ระบาดรอบ 3 ซึ่งไม่รู้ว่าจะกระทบรุนแรงมากน้อยแค่ไหน ยังสรุปไม่ได้ ตอนนี้ขอประเมินเป็นรายไตรมาสก่อน โดยบริษัทฯ ยังคงเป้ายอดขายก๊าซปิโตรเลียมเหลว (LPG) ปี 2564 ที่ระดับ 3.73 ล้านตัน หรือเพิ่มขึ้น 15% จากปีก่อน